நம்ம டீம்ல யாருமே விரும்பின எதையும் நேரடியா ஸ்ரீதர் சார்கிட்ட கேக்கமாட்டோம். ‘‘சார்.. கேரள குமரகத்துல போட் ஹவுஸ்ல போயிருக்கீங்களா?’’ இது நான். அவ்ளோதான். ‘‘சூப்பரா இருக்கும் சூரியன்!’’னு சொல்லிட்டு கண்ணன்ணா சைடு திரும்பி ‘‘டேய் கண்ணா.. வர்ற வெள்ளி, சனி, ஞாயிறு கேரளா கௌம்பறோம்’’பார். உடனே நான் ‘‘என்ன சார்.. திடீர்னு..’’னு இழுப்பேன். ‘‘எங்களோட சூரியன் அதை என்ஜாய் பண்ணனும். தட்ஸ் ஆல்!’’ம்பார் கூலாக.